Το διαμέρισμα βρίσκεται σε καλό σημείο της πόλης για να φτάσεις γρήγορα με τα πόδια στο κέντρο ή στην Άνω πόλη και τα κάστρα. Δύσκολο μέρος για πάρκινγκ στον δρόμο , υπάρχουν όμως σε κοντινή απόσταση κλειστοί χώροι πάρκινγκ με πληρωμή. Είναι κοντά επίσης σε σούπερ μάρκετ, καφέ ,ψιλικά και φαγητό. Ο χώρος ανακαινισμένος, όμορφα διακοσμημένος και καθαρός. Στον 4ο και τελευταίο όροφο μιας παλιάς πολυκατοικίας με ασανσέρ ωστόσο. Μικρό μπαλκονάκι με απέραντη θέα.
Πλήρως εξοπλισμένη κουζίνα με τα απαραίτητα σκεύη για να μαγειρέψεις και λεπτομέρειες όπως μπαχαρικά, λάδι και ξύδι. Παρέχει επίσης καφέ στιγμιαίο , εσπρέσο και φίλτρου. Στο μπαλκόνι της κουζίνας υπάρχει πλυντήριο ρούχων με απορρυπαντικά. Δεν υπάρχει ντουλάπα για τα ρούχα σας. Έχει ωστόσο μια κρεμάστρα με λίγα ράφια από κάτω, θα σας βολέψει αν δεν έχετε πολλά πράγματα.
Μικρή και στενή η τουαλέτα , ο χώρος του ντουζ όμως είναι άνετος. Θέρμανση φυσικού αερίου και A/C
Μια τηλεόραση στο σαλόνι και δυνατό Wi-Fi με 50νταρα σύνδεση όπως το λέει. Ένα αρνητικό του σπιτιού ,όπως φαίνεται και από τις φωτογραφίες είναι το σχολείο ακριβώς μπροστά. Δυστυχώς δεν μπορείς να αφήσεις κανένα παράθυρο του σπιτιού ανοιχτό κατά την διάρκεια του ύπνου, ούτε σε ανάκληση γιατί το κουδούνι του σχολείου θα σε ξυπνήσει νωρίς το πρωί.